מחוז לוב של המדינה האסלאמית

מחוז לוב של המדינה האסלאמית (בערבית: ولاية ليبيا), הוא ארגון טרור ג'יהאדיסטי סלפי המהווה את שלוחת המדינה האסלאמית בלוב. במקור, הוקמו בלוב 3 מחוזות: מחוז אל-ברקה (ولاية برقة), מחוז טראבלוס (ولاية طرابلس) ומחוז פזאן (ولاية فزان); מ-2019, שלושת המחוזות מוגדרים כסניפים תחת מחוז לוב. המנהיג הידוע האחרון של המחוז הוא עבד אל-קאדר א-נג'די. בשנת 2011, לאחר הפלת שלטון מועמר קדאפי ורציחתו, עברו מורדים מלוב לסוריה להילחם נגד בשאר אל-אסד, צבאו ותומכיו. חלק מהמורדים הלובים שלחמו במלחמת האזרחים בסוריה חזרו ללוב והקימו בעיר דרנה את ארגון "מועצת השורא של הנוער האסלאמי", שגייסה אליה פעילים מקומיים. רבים מהמגויסים פעילים של אנצאר א-שריעה הפועל בדרנה. בספטמבר 2014 הגיעה ללוב משלחת של מפקדים בכירים בארגון המדינה האסלאמית מסוריה ומעיראק, בהם ויסאם נג'ם עבד זייד א-זוביידי, הידוע בכינויו אבו נביל אל-אנבארי. באוקטובר 2014 "מועצת השורא של הנוער האסלאמי" נשבעה אמונים לאבו בכר אל-בגדאדי. ב-13 בנובמבר 2014 פורסמה הקלטת שמע של אל-בגדאדי שבה הוא אמר כי הוא קיבל את שבועת האמונים של תומכיו בחמש מדינות, בהן מצרים (מחוז סיני) ולוב. המדינה האסלאמית מנהלת לחימה עיקשת מול כל הארגונים החמושים בלוב ומוציאה להורג כל מי שנחשב לבוגד, כופר או פעיל בארגון יריב. ב-15 בפברואר 2015 פורסם סרטון המתעד את עריפות ראשיהם של 21 נוצרים קופטים מצרים על חוף הים התיכון בסירת. הארגון איים בהרחבת פעילות הטרור והג'יהאד שלו לאירופה. יום למחרת, הפציץ חיל האוויר המצרי את העיר דרנה וקרוב ל-50 חמושים של המדינה האסלאמית נהרגו. ב-20 בפברואר 2015, נקמו מחבלי המדינה האסלאמית בפיגוע התאבדות משולש בעיר אל-קובה שבמזרח לוב, המזוהה עם הממשלה המוכרת על ידי הקהילה הבינלאומית, רצחו 45 בני אדם ופצעו כ-70. ב-19 באפריל 2015 פורסם סרטון הוצאה להורג של נוצרים אתיופים. ההוצאות להורג התבצעו במדבר במחוז פזאן, שם ההוצאה להורג התבצעה בירי, ועל חוף הים במחוז ברקה, שם ההוצאה להורג התבצעה בעריפות ראשים. שלושה מהמוצאים להורג היו למעשה אריתראים שהסתננו לישראל ולפחות אחד מהם שהה במתקן חולות מספר שנים. ב-13 בנובמבר 2015 יום השנה להקמת סניף המדינה האסלאמית בלוב, חוסל מנהיג הארגון, אבו נביל אל-אנבארי, בתקיפה של חיל האוויר האמריקאי בסביבת העיר דרנה. זו הייתה התקיפה האווירית הראשונה של האמריקאים נגד מנהיגי הארגון בלוב. ב-19 בפברואר 2016 נהרגו 40 בני אדם בתקיפה של חיל האוויר האמריקאי על מחנה של המדינה האסלאמית בסביבת העיר סברתה שבמערב לוב. ב-20 באפריל 2016 נסוגו פעילי המדינה האסלאמית מהעיר דרנה, שהייתה לאחד המעוזים הראשונים של הארגון בלוב ולמקום בו הוקם הסניף הלובי. כיום שולט הארגון על רצועת החוף המרכזית, הכוללת את העיר סירת וסביבתה - אזור המהווה נתיב הסתננות לאירופה ומכיל מאגרי נפט גדולים. ב-9 ביוני 2016 נכנסו כוחות הנאמנים לממשלת האחדות בלוב לעיר סירת. הכוחות חסמו את היציאות מהעיר דרך הים והחלו לנהל לחימה בפאתי העיר תוך כדי הפצצות מהאוויר של מטוסי קרב אמריקאיים ולוביים. בדצמבר 2016, הודיעו הכוחות הנאמנים לממשלת האחדות כי הם הצליחו לכבוש ולטהר את העיר מפעילי המדינה האסלאמית. "S/2018/705 - E - S/2018/705". undocs.org. ארכיון מ-12 ביוני 2019. נבדק ב-4 במאי 2019. {{cite web}}: (עזרה) "How Islamic State clings on in Libya". The Economist. 27 במאי 2017. ארכיון מ-26 במאי 2017. נבדק ב-27 במאי 2017. {{cite news}}: (עזרה) "Obama Is Pressed to Open Military Front Against ISIS in Libya". The New York Times. 4 בפברואר 2016. ארכיון מ-7 בפברואר 2016. נבדק ב-5 בפברואר 2016. {{cite news}}: (עזרה) "ISIL's presence in Libya grows to 5,000 fighters". Al Jazeera. ארכיון מ-2016-02-05. נבדק ב-2016-02-05. Jim Sciutto, Barbara Starr and Kevin Liptak, CNN (4 בפברואר 2016). "More ISIS fighters in Libya; fewer in Syria and Iraq - CNNPolitics.com". CNN. ארכיון מ-6 בפברואר 2016. נבדק ב-6 בפברואר 2016. {{cite web}}: (עזרה)תחזוקה - ציטוט: multiple names: authors list (link) "Isis in Libya: How Muhammar Gaddafi's anti-aircraft missiles are falling into the jihadists' hands". ארכיון מ-2017-10-12. נבדק ב-2017-09-01. לוב: חיל האוויר הפציץ יעדים של דאעש בעיר דרנה, באתר ynet, 16 בפברואר 2015 הנקמה של דאעש: עשרות הרוגים בפיגוע במזרח לוב, באתר וואלה, 20 בפברואר 2015 דנה ויילר-פולק‏, מבקשי מקלט מאריתריאה שעזבו את ישראל הוצאו להורג בידי דאעש, באתר וואלה, 21 באפריל 2015 רועי קייס וסוכנויות הידיעות, ארה"ב תקפה מטרות דאעש בלוב; עשרות נהרגו, באתר ynet, 19 בפברואר 2016